প্লট বরাদ্দে অনিয়মের অভিযোগে মতিঝিল থানায় দায়ের করা মামলায় ইকবাল ও শওকতকে গ্রেফতার করা হয়েছে। ওই মামলায় ইকবাল উদ্দিন চৌধুরীসহ রাজউকের তৎকালীন বোর্ডের ছয়জন এবং দুই ভাই শওকত আজিজ রাসেল ও আশফাক আজিজ রুবেলকে আসামি করা হয়। দুদক কর্মকর্তারা রুবেল আজিজকে গ্রেফতারের জন্য অভিযান চালালেও তাকে পাওয়া যায়নি। মামলায় বলা হয়, ক্ষমতার অপব্যবহার করে ও অবৈধ প্রভাব খাটিয়ে রাজউকের তৎকালীন চেয়ারম্যান ইকবাল উদ্দিন চৌধুরী দুই ভাই শওকত আজিজ রাসেল ও আশফাক আজিজ রুবেলের নামে পূর্বাচলে ২০ কাঠা জমি বরাদ্দ করেন। যদিও তারা জমির জন্য আবেদন করেননি। গত বুধবার ইকবাল উদ্দিন চৌধুরী ও রাসেল, রুবেলসহ আটজনকে আসামি করে মতিঝিল থানায় একটি মামলা করেন দুদকের উপসহকারী পরিচালক সিলভিয়া ফেরদৌস। এরপর গতকাল দুজনকে গ্রেফতার করেন দুদক কর্মকর্তারা। মামলার বাকি পাঁচ আসামি এস ডি ফয়েজ, এ কে এম ওয়াহেদুল ইসলাম, এস এম জাফরুল্লাহ, এইচ এম জহিরুল হক ও রেজাউল করিম তরফদার একসময় রাজউক বোর্ডের সদস?্য ছিলেন। গতকাল দুপুরে ইকবাল চৌধুরী এবং রাসেল আজিজকে মহানগর হাকিম সত?্যব্রত শিকদারের আদালতে সোপর্দ করা হলে আদালত তাদের জামিন আবেদন নাকচ করে কারাগারে পাঠানোর নির্দেশ দেন। দুদক তাদের সাত দিনের রিমান্ডের আবেদন জানালে আদালত রিমান্ড আবেদন নামঞ্জুর করে আগামী পাঁচ কার্যদিবসের মধ্যে যে কোনো দুই দিন তদন্ত কর্মকর্তা জেলগেটে আসামিদের জিজ্ঞাসাবাদ করতে পারবেন বলে আদেশ দেয়।